OKRESNÁ PROKURATÚRA BRATISLAVA I 
Kvetná 13, 820 05 Bratislava 2	

Číslo: 2 Pv 148/12/1101	Bratislava I 02.12.2015 
EEČ: 2-8-258-2015

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov 
Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie 
mladistvý
ktorý je trestne stíhaný pre trestný čin:
- Prečin Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov  

sa v skúšobnej dobe, určenej uznesením prokurátora Okresnej prokuratúry Bratislava I zo dňa 13.1.2014 spisová značka 2 Pv 148/12/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

2. marca 2012 v čase okolo 12.45 hod. v Bratislave na Grösslingovej ulici 48 v budove Základnej školy v triede 9.A po vzájomnom drobnom konflikte s poškodeným mladistvým XXXXX, narodeným XXXXX, tohto fyzicky napadol dvakrát ho uderiac dlaňou zovretou v päsť do oblasti tváre do sánky, následkom čoho utrpel mladistvý poškodený zlomeninu pravého kĺbneho výbežku dolnej čeľuste bez posunu úlomkov, čo si vyžiadalo práceneschopnosť mladistvého poškodeného trvajúcu od 2. marca 2012 do 12. apríla 2012,    

Uznesením prokurátora Okresnej prokuratúry Bratislava I zo dňa 13.1.2014, spisová značka 2 Pv 148/12/1101, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	17 mesiacov
 
Odôvodnenie:
Uznesením dozorujúcej prokurátorky Okresnej prokuratúry Bratislava I číslo konania 2 Pv 148/12 – 26 z 13. januára 2014, právoplatným dňa 28. januára 2014, bolo postupom podľa ustanovenia § 216 odsek 1 Trestného poriadku trestné stíhanie vedené proti obvinenému mladistvému XXXXX za prečin ublíženia na zdraví podľa § 156 odsek 1, odsek 2 písmeno a) Trestného zákona vedené na skutkovom základe uvedenom vo výrokovej časti tohto uznesenia, podmienečne zastavené. Súčasne bola obvinenému mladistvému XXXXX  určená skúšobná dobapodmienečného zastavenia trestného stíhania v trvaní sedemnásť (17) mesiacov.
Skúšobná doba podmienečného zastavenia trestného stíhania začala plynúť právoplatnosťou uznesenia dozorujúcej prokurátorky 2 Pv 148/12 - 26 z 13. januára 2014, t. j. 28. januára 2014. Skúšobná doba v trvaní 17 (sedemnásť) mesiacov teda uplynula 28. júna 2015.
Po uplynutí skúšobnej doby som preskúmala splnenie podmienok pre rozhodnutie o osvedčení obvineného v skúšobnej dobe podmienečného zastavenia trestného stíhania.
Podľa ustanovenia § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
Zo správ zadovážených k osobe obvineného som zistila, že obvinený mladistvý XXXXX nebol v skúšobnej dobe podmienečného zastavenia trestného stíhania súdne trestaný, ani nie je aktuálne trestne stíhaný na území Slovenskej republiky a počas plynutia skúšobnej doby nebol tiež priestupkovo riešený.
Vyhodnotením všetkých správ získaných k osobe obvineného mladistvého XXXXX k jeho správaniu počas skúšobnej doby podmienečného zastavenia trestného stíhania som dospela k záveru, že obvinený XXXXX splnil podmienky uvedené v ustanovení § 217 Trestného poriadku.
Z tohto dôvodu som rozhodla o osvedčení sa obvineného v skúšobnej dobe podmienečného zastavenia trestného stíhania
  
Poučenie:
Proti tomuto uzneseniu je prípustná sťažnosť, ktorú možno podať do troch dní odo  dňa doručenia tohto uznesenia cestou tunajšej prokuratúry. Sťažnosť má odkladný účinok. )  

JUDr. Hana Štaffenová
prokurátorka